കേന്ദ്ര സര്ക്കാരിന് സുപ്രീം കോടതിയുടെ രൂക്ഷവിമര്ശനം നീറ്റ് പിജി സ്പെഷ്യലിറ്റി പരീക്ഷ നീട്ടിവെച്ചു പുതുക്കിയ തീയതി ഇങ്ങനെ ന്യൂഡല്ഹി: നീറ്റ് പിജി സ്പെഷ്യലിറ്റി പരീക്ഷ നീട്ടിവെച്ചു. പുതുക്കിയ ചോദ്യപേപ്പര് രീതി അനുസരിച്ച് പരീക്ഷയ്ക്കായി തയാറാക്കാന് വിദ്യാര്ത്ഥികള്ക്ക് കൂടുതല് സമയം ലഭിക്കാനാണ് പരീക്ഷ നീട്ടിവെച്ചത് എന്ന് കേന്ദ്ര സര്ക്കാര് അറിയിച്ചു. രണ്ടു മാസത്തേയ്ക്കാണ് പരീക്ഷ നീട്ടിവെച്ചത്. പരീക്ഷ യഥാക്രമം ജനുവരി 10,11 തീയതികളില് നടത്താനാണ് സുപ്രീം കോടതി അനുമതി. കഴിഞ്ഞയാഴ്ച പരീക്ഷാ രീതിയില് അവസാന നിമിഷം വരുത്തിയ മാറ്റങ്ങളില് സുപ്രീം കോടതി സര്ക്കാരിനെ വിമര്ശിച്ചിരുന്നു. ഈ പച്ചാത്തലം കൂടി കാണണക്കിലെടുത്താണ് പരീക്ഷ നീട്ടിവെക്കാന് സര്ക്കാര് തീരുമാനിച്ചത്. നവംബര് 13,14 തീയതികളില് നടത്താനാണ് ആദ്യം തീരുമാനിച്ചത്. എന്നാല് പരീക്ഷയ്ക്കായി ആഴ്ചകള് മാത്രം ബാക്കി നില്ക്കെ ചോദ്യപേപ്പര് രീതി സര്ക്കാര് പുതുക്കി. ഇതാണ് കേന്ദ്ര സര്ക്കാരിനെതിരെ സുപ്രീം കോടതി വിമര്ശനവുമായി രംഗത്ത് വരാന് കാരണമായത്. തുടര്ന്ന് വിദ്യാര്ഥികള്ക്ക് പരീക്ഷയ്ക്ക് കൂടുതല് തയ്യാറെടുപ്പ് നടത്തുന്നതിന് സമയം നീട്ടിനല്കാന് കേന്ദ്രസര്ക്കാര് തീരുമാനിച്ചു. കഴിഞ്ഞാഴ്ച കേസ് പരിഗണിച്ചപ്പോള് യുവ ഡോക്ടര്മാരെ ഫുട്ബോള് പോലെ കാണരുതെന്നാണ് സുപ്രീംകോടതി വിമര്ശിച്ചത്. യുക്തിപൂര്വ്വം പ്രവര്ത്തിക്കാത്ത ഉദ്യോഗസ്ഥരുടെ ദയയ്ക്ക് ഡോക്ടര്മാരെ ഇട്ടുകൊടുക്കരുതെന്നും സുപ്രീംകോടതി ചൂണ്ടിക്കാട്ടി. 41 പിജി ഡോക്ടര്മാരാണ് കേന്ദ്രസര്ക്കാരിന്റെ നടപടിയെ ചോദ്യം ചെയ്ത് സുപ്രീംകോടതിയെ സമീപിച്ചത്. ജനറല് മെഡിസില് നിന്നുള്ള ചോദ്യങ്ങള്ക്ക് 100 ശതമാനം മാര്ക്ക് നല്കുന്ന പുതിയ രീതിയെയാണ് വിദ്യാര്ഥികള് ചോദ്യം ചെയ്തത്. Tags